ROMÂNIA APROBAT

JUDEŢUL MUREŞ VICEPRIMAR

MUNICIPIUL TÎRGU MURES Csegzi Sandor

PRIMĂRIE

ADMINISTRAŢIA DOMENIULUI PUBLIC

SERVICIUL ŞCOLI

Nr. 188 din 23.07.2010

#### EXPUNERE DE MOTIVE

privind aprobarea cumpărării imobilului din mun.Tîrgu Mureş, str.Horea nr.19

Prin HCL nr. 142 din 29.04.2010 s-a aprobat constituirea unei comisii de negociere în vederea cumpărării imobilului situat în mun.Tîrgu Mureş, str.Horea, nr.19, proprietatea Fundaţiei Caritatea din Bucureşti.

Comisia de negociere constituită în baza art.2 din hotărârea de mai sus, a purtat negocieri în data de 08.06.2010, pentru a conveni asupra preţului de cumpărare a imobilului şi a terenului de la adresa mai sus amintită.

Prin adresa nr.F 532/05.03.2010 Fundaţia Caritatea din Bucureşti, ne comunică preţul imobilului care este de 950.000 de euro.

Imobilul (clădiri şi teren) situat în mun.Tîrgu Mureş, str.Horea nr.19, este evaluat de către evaluatorul autorizat al instituţiei noastre la 685.000 de euro.

În urma negocierilor avute, preţul final de cumpărare al imobilului este stabilit la valoarea de 685.000 de euro, ce se va achita în 3 tranşe: 200.000 de euro la încheierea contractului, 200.000 de euro la sfârşitul anului 2010, iar la cei 285.000 de euro se adaugă 7 % dobândă, care se va achita la data de 30 iunie 2011, conform minutei şedinţei din data de 08.06.2010.

Anexăm:

* HCL nr. 142 din 29.04.2010 ;
* Adresa nr.F 532/05.03.2010 Fundaţia Caritatea din Bucureşti;
* Evaluarea imobilului întocmită de către evaluatorul autorizat al instituţiei;
* Minuta şedinţei din data de 08.06.2010.

Având în vedere cele de mai sus menţionate, supunem aprobării Consiliului Local proiectul de hotărâre anexat.

Director Şef serviciu

ing.Racz Lucian sing.Moga Gheorghe

Întocmit

insp.pr.Elena Morariu

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

dr. ing. Kolozsvári Zoltán Csaba prof. Matei Dumitru

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

ing. Törzsök Sándor László ing. Maior Sergiu Claudiu

ing. Torzsok Sandor Laszlo ing. Moraru Octavian

3. Comisia pentru servicii publice şi comerţ.

Preşedinte Secretar

jrs. Vlas Florin psih. Roman Ioana Dana

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Ioan Sita prof. Bálint Ştefan

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

\_\_ jrs. Peti Andrei \_\_\_\_\_\_\_\_\_\_\_\_\_\_\_\_\_\_\_\_\_\_\_

ROMANIA PROIECT

JUDETUL MURES

CONSILIUL LOCAL MUNICIPAL TIRGU MURES

#### H O T Ă R Â R E A nr. \_\_\_\_\_\_\_\_\_

#### din \_\_\_\_\_\_\_\_\_\_\_\_\_\_\_\_\_\_\_\_ 2010

privind aprobarea cumpărării de către Municipiul Tîrgu Mureş a imobilului situat în Municipiul Tîrgu Mureş, str. Horea nr.19

***Consiliul Local al Municipiului Tîrgu Mureş, întrunit în şedinţa ordinară de lucru,***

Văzând Expunerea de motive nr. 188 din 23.07.2010 a Primarului municipiului Tîrgu-Mureş prin Administraţia Domeniului Public - Serviciul Şcoli, privind aprobarea cumpărării de către Municipiul Tîrgu Mureş a imobilului situat în mun.Tîrgu Mureş, str.Horea nr.19,

Având în vedere prevederile art.7, lit.”f” din Legea nr. 213/1998, ale art. 36, alin. (1), alin. (2), lit. ”d”, alin. (6), lit. ”a”, pct. 1, alin. (9), precum şi ale art. 45, alin. (1) art. 115, alin. (1) lit. “b” şi art. 123, alin. (3) din Legea nr. 215/2001 privind administraţia publică locală, republicată,

**H o t ă r ă ş t e** :

**Art. 1.** Se aprobă cumpărarea de către Municipiul Tîrgu Mureş a imobilului situat în Tîrgu Mureş str. Horea, nr. 19, proprietatea Fundaţiei Caritatea din Bucureşti, identificat prin CF nr. 426 din mun. Tîrgu Mureş, nr. top. 722/1, 722/2, 723, în care se desfăşoară activitate didactică- Gimnaziul „Europa”, imobilul după cumpărare va face parte din domeniul public al Municipiului Tîrgu Mureş.

**Art. 2** Preţul negociat de către comisia constituită în baza HCL nr. 142/29.04.2010 este de **685.000 de euro**.

**Art. 3.** Preţul imobilului se va achita în trei tranşe: 200.000 de euro la încheierea contractului, 200.000 de euro la sfârşitul anului 2010, iar la cei 285.000 de euro se adaugă 7 % dobândă, care se va achita la data de 30 iunie 2011.

**Art. 4**. Cheltuielile legate de transcriere, taxele notariale şi cele cadastrale de evidenţiere în Cartea funciară a imobilului vor fi suportate din Bugetul local.

**Art. 5.** Cu aducerea la îndeplinire a prevederilor prezentei hotărâri se încredinţează dl. Primar dr. Dorin Florea, prin Administraţia Domeniului Public - Serviciul Şcoli.

**VIZĂ DE LEGALITATE**

**Secretarul Municipiului Tîrgu Mureş**

**Maria Cioban**